AksaraLLM/aksara-bahasa-daerah-v1 huggingface dataset:
Ghua Cupu Agung atawa nu ilahar dipiwanoh Guha Sukarno ayana di dusun Cikebi Désa Linggalaksana Kecamatan Cikatomas. Salian ti loba didatangan ku nu ziarah, cenah mah guha ieu ogé mineng didatangan ku kulawarga Sukarno (Présidén mimiti Republik Indonésia). Numutkeun kuncén di guha éta, cenah sok mineng aya kokolébatan bayangan goib mantan présidén mimiti Indonésia. Mitos ieu ngabalukarkeun loba na jalma nu kairut pikeun datang ka ieu tempat, hususna pikeun nu ngaidolakeun Sukarno.

Guha ieu tina segi artistik kaitung hadé, salian ti miboga tingkat bahaya nu handap, guha ieu gampang pikeun didatangan ku sabab lokasina nu strategis. Miboga panjang 187 meter, miboga rupa-rupa ornamén, aya stalacmit, stalactit, gourdin jsb. Salian ti dipaké pikeun ziarah, guha ieu ogé jadi tujuan pelesir jeung patualangan ku sabab teu jauh ti guha, kira-kira 2 km, aya tepat nu miboga pamandangan nu kacida éndahna di Kabupatén Tasikmalaya, nyaéta Pasir Nalangsa.

Guha ieu geus dirombak, hususna pikeun nu ziarah, bisa ditinggali tina tangga nu geus diwangun sarta tempat patapaann nu geus tumaninah jeung jalan ka gua nu alus.

Profil  
Nomor Register Gua : GT. 07. 09. 01

Ngaran Guha/Sinonim : Cupu Agung/Sukarno

Letak Kordinat : 108º 15’ 11.4” BT 07º 38’ 50.5” LS

Kéaluhuran : 284 meter DPL

Kampung/Dusun : Cupu Agung/Cikebi

Desa/Kecamatan : Linggalaksana/Cikatomas

Kabupaten/Provinsi : Tasikmalaya/Jawa Barat

Laut/Gunung nu deukeut: Hindia/Pasir Nalangsa

Wangun biwir guha : Segiopat (amorf)

Ukuranbiwir guha : 1,2 x 1,5 meter/semi vertical

Panjang lorong gua : 384 meter(lorong utama)

Lebar lorong gua : 0,8 - 7 meter

Pernahna biwir gua/lorong: Tebing/horizontal

Kapasitas guha: 10 - 100 orang

Darajat kasulitan : Gampang

Kpamilikan tanah : Tanah Desa

Juru konci kiwari: Kartoji(Toji)

Pamangpaatan guha kiwari: Pikeun kagiatan wisata ziarah

Tutumbu kaluar 
 Gua Cupu Agung  Disparbud Jabar

Rujukan 

Situs Budaya
Situs arkéologi
Sasha Clements nyaéta aktris Kanada anu lahir 14 Maret taun 1990 di Toronto, Ontario.

Referensi 

Aktris Amérika Sarikat
Naturalismeu atawa naturalisme nyaéta aliran sastra nu karya-karyana salawasna méré gambaran kahirupan manusa sacara gembleng. Naturalismeu téh enas-enasna mah lain dina lebah nyipta wanda karangan wungkul, tapi corak fiksi anu dimekarkeun ku paham atawa aliran pangarang luyu jeung tangtungan filosofina. Buah pikiranana mangrupa terusna paham Darwin dina biologi (pertengahan abad ka-19) yén manusa téh sagemblengna kakurung ku susunan alam, teu ngabogaan jiwa (soul atawa hubungan séjén jeung agama atawa jeung dunya spiritual  di luar alam/jagat raya). Ku lantaran kitu, manusa téh ngan ukur sato tahap-luhur emu pasipatan jeung nasibna ditangtukeun ku dua rupa kakuatan alami, warisan, jeung lingkungan. Nampa warisan sipat-sipat pribadi jeung naluri atawa insting napsu, utamana napsu lapar jeung napsu birahi jeung teu daya dina nyanghareupan panéka ékonomi di tengah kahirupan kulawarga, lingkunganana, jeung masarakatna. Ieu kasang tukangna anu matak karya-karya naturalismeu réa ngumbar segi-segi napsu birahi, adegan-adegan tragis, karasana resag, kasar, tanpa tédéng aling-aling.

Conto 
 Novel Indonesia anu kaasup kana aliran naturalismeu.
 hhjaja
 hhfjhf
 Belenggu karya Armijn Pane.
 Jalan Tak Ada Ujung karya Mochtar Lubis.

Rujukan 
Sastra
RCTI Network Sumatera Utara nyaéta stasion Siaran lokal di Indonesia.

Medan
Stasion televisi di Indonésia
Elshinta TV Medan (nyaéta stasion TV Lokal di Indonesia

Stasion televisi di Indonesia
Gagak nyaéta salah sahiji manuk nu kaasup kana marga Corvus, suku Corvidae. Ampir sakabéh jenis manuk ieu miboga ukuran nu rada gedé batan manuk lianna, sarta wana buluna hideung. Sumebarna di ampir sakabéh benua jeung wilayah pulau, kecualli di Amerika Selatan.

Di antara jenis unggas, gagak dipikanyaho miboga kacerdasan di handapeun rata-rata manuk saumumna. Kualitasna ieu geus lila dipikanyaho ku manusa, hususna dina kaahlian nyokot barang manusa. Sato ieu ogé miboga kamampuan belajar sarta bisa nganggeuskan masalah kalayan maké alat nu aya disabudeureunna.

Disababaraha kabudayaan jeung mitologi, manuk gagak téh biasana dipatalikeun jeung hal-hal u goréng. Di Eropa gagak dipercaya salaku manuk inguan dukun. Di Indonésia gagak dileuweung dianggap bisa jada totondén kasulitan nu bakal datang tumiba.

Miboga warna nu hideung meles, sora nu serak sarta tarik, gagak loba dipatalikeun jeung hal-hal mitos, loba nu teu mikaresep ka ieu sato.

Rujukan 

Corvidae
Chordata
Aves
Situs Kaputihan ayana di daérah Karoman Desa Purwahayu Kecamatan Taraju Kabupaten Tasikmalaya. Ngaran Kaputihan dicokot tina parobahan agama Hindu sarta kalakuan jalma-jalmana wanci harita nu dianggap kotor jadi agama Islam sakaligus bisa ngarobah kalakuan jeung cara adat nu dianggap beresih atawa putih. Saacan diaranan daérah Kaputihan, daérah ieu biasa dipiwanoh Pamujaan urang Hindu di tata Sukapura, sadengkeun nu miboga kakuasaan éta nyaéta Prabu Sangghyang Adegan jeung para pambantuna Prabu Kalang Jalar, Prabu Kalang Manafa, Prabu Puhun Mangkubumi jeung Prabu Bentang, dina waktu harita sakabéh rahayat di wewengkon éta nganut agama Hindu.

Riwayat singget Situs Kaputihan  
 Dina jaman karajaan Hindu daérah Copo/Kaputihan aya dina wilayah Karajaan Galuh nu dipingpin ku hiji Raja nu wastana Ciung Wanara. Raja Galuh ngutus 3 punggawa kapercayaanna nyaéta Prabu Sangiang Adegan jeung dua hulu balang nu ngaranna Prabu Kalang jeung Prabu Punuh Mangkubumi pikeun ngamekarkeun daérah kakuasaanna sabari ngasumebarkeun agama indu pikeun ngingetkeun kamakmuran Karajaan Galuh. Sangkan urusan gancang, Raja Ciung Wanara ngangkat Prabu Kalang Manap jeung Prabu Kalang Bentang. Ku kamampuan Prabu Sangiang Adegan, kamekaran agama Hindu kacida gancangna nepi ka daérah Sukapura.

Numutkeun hikayat, sababaraha taun ka hareupna di daérah Copo/Kaputihan kadatangan saurang Wallyulloh nu diutus Karajaan Demak pikeun nyumebarkeun Agama Islam, nu ngaranna Syeikh Haji Sakti Darmajati Medal Saking Kudratulloh, kalayan mawa misi bisa naklukkeun puseur pamujaan agama Hindu jeung ngasumebarkeun agama Islam. Kalayan kasaktian Prabu Sanghiang Adegan, daérah Copo saola-olah asa eundeur nanging syékh Haji geus dibekelan hiji cepuk nu diaranan Cupu Manik pikeun ngalawan kasaktian urang Hindu. Mangpaat tina Cepuk, lamun dialungkeun ka taneuh, matak taneuh eundeur jeung labil tapi balik deui ka asalna. Diaduna kasaktian éta nepi ka mangbulan-bulan nu ahhirna sakabéh panganut Agama Hindu tuluy asup Islam kaasuo Prabu Sangiang Adegan jeung ulu balangna.

Titinggal nu masih aya nepi ka kiwari nyaéta: 
  Batu Sangiang Adegan, posisina nangtung ajeg nu jangkungna ± 170 cm sarta Garis Tengah ± 42 Cm. 
 Batu Pangkon, posisinya ngagolér, miboga panjang ± 70 Cm sarta Garis Tengah ± 31 Cm. cenah mah batu ieu dijieun ku Prabu Kalang Manap.
 Batu Alam, posisiny Ngagolér, miboga panjang ± 120 Cm. Garis Tengah tungtung nu gedéna ± 20 Cm jeung Ujung nu leutik ± 10 Cm. cenah mah batu ieu dijieun ku Prabu  Kalang Bentang, sarta miboga mangpaat pikeu nangtukeun alam nepi ka alam ka 12 maksudna poé Qiamat jeung nepi ka ayeuna geus jadi 5 potong.
 Korsi jeung meja tina Batu 1 setél, tempat musyawarah para Prabu.,
 Batu baki tempat nyimpen sasajén, ukuran Panjang ± 35 Cm, lega ± 20 Cm. miboga 4 (opat) suku jangkungna ± 15 Cm.
 Sanghyang batu datar nu jumlahna 2, miboga jangkung ± 120 Cm, jeung lega ± 170 Cm.Diperkirakeun batu éta mangrupa Panto Gerbang.
 Batu meriam, jumlana 2 siki kalayan ukuran panjang ± 110 Cm.

Rujukan 

Situs arkéologi Sunda
Sajarah Islam
Situs Budaya
Jog-jog (Pycnonotus goiaviei); basa Inggrisna Yellow-vented Bulbul nyaéta hiji manuk nu asalna tina kulawarga Pycnonotidae, urang Jawa nyebutna terucuk atawa cerocokan.  Aya ogé nu nyebut kana ieu manuk téh braba, merbah, celucuk, cica.  Pangawakanna leutik sapantar jeung manuk cangkurileung, panjang tina buntut nepi ka pamatuk kurang leuwih 20 cm.  Hirup tur nyiar hakaneun dina tatangkalan, pating araclog sarta récét disarada patembalan utamana mangsa arék meuting/nyayang. 

Kahakanan manuk jog-jog kayaning bungbuahan nulaleutik sarta gegeremet kayaning sireum, jangkrik, papatong, jeung sajabana, luyu jeung pangawakanna nu memang leutik. Malahan aya hiji paribasa nu ilahar pikeun némbongkeun hiji kaayaan anu kurang merenah atawa mikahayang nu pamohalan kacumponan, cenah “kawas jog-jog neureuy buah loa” éta kulantara buah loa mah ukuranna méh sagedé awakna tangtuna pamohalan pisan bisa kateureuy. 

Manuk jog-jog kawilang lindeuk sarta teu kaasup manuk galak ka manuk séjén, mangsa ditunda sarta diingu dina kandang nu lega ieu manuk bisa waé dihijikeun jeung manuk séjén kayaning piit, jalak hideung, jalak hawuk, jalak surén, cangkurileung, cangkurwok, jeung sajabana kalawan moal matak paraséa.
Iéu manuk henteu kaasup kana manuk langka, malahan numutkeun catetan nu aya jumlah ieu manuk téh disawang terus nambahan.  Ieu manuk baranahan bisa di alam liar anapon dina penangkaran (ngahaja direkahkeun sangkan baranahan).
Sagigireun di nagara urang, ieu manuk loba ogé kapanggih hirup di nagara séjén kayaning di Thailand, Malaysia, Vietnam, Pilipina, jeung Timor leste.

Ciri mandiri 
Kelir bulu nu aya dina harigu, sarta babudeureuna hawuk semu bodas. Sedengkeun bulu nua aya dina punduk nepika buntut kelirna coklat, bulu nu aya dina puhu buntut beulah handap kelirna konéng, palebah panonna dikuriling ku bulu hideung, manjang nepia pamatuk, Kelir pamatuk reujeung cékérna hideung, manuk jaluna palebah huluna mibanda bulu panjang kawas jambul. .
Usum begér ilaharna bulan Oktober nepi ka Desember, sayangna dijieun tina rarapén/jukut atawa kalakay/daun nu gararing, dibebenah sangkan nyelogon gedéna kurang leuwih sagedé cangkir,

Baca ogé 
 Coates, B.J. and K.D. Bishop. 2000. Panduan lapangan Burung-burung di Kawasan Wallacea. BirdLife IP & Dove Publication. Bogor. ISBN 979-95794-2-2
 King, B., M. Woodcock, and E.C. Dickinson. 1975. A Field Guide to The Birds of South-East Asia. Collins. London. ISBN 0-00-219206-3
 MacKinnon, J. 1993. Panduan lapangan pengenalan Burung-burung di Jawa dan Bali. Gadjah Mada University Press. Jogyakarta. ISBN 979-420-150-2
 MacKinnon, J., K. Phillipps, and B. van Balen. 2000. Burung-burung di Sumatera, Jawa, Bali dan Kalimantan. LIPI dan BirdLife IP. Bogor. ISBN 979-579-013-7

Tutumbu kaluar 
 Pycnonotus goiavier pada IUCN Red List Database, diakses pada 01/8/2006

 Pycnonotus goiavier pada ITIS Database, diakses pada 01/8/2006

 Yellow-vented Bulbul page

Dicuat tina 

Pycnonotus
Pycnonotus
Sasatoan
Sasatoan Sunda
Aves
Manuk Asia Tenggara
Manuk Indonésia
Situs bumi rongsok diaranan ku Eyang Dalem Bagus Nayadimantiri, ngandung harti gapura asup ka tanah nu subur ( bumi = tanah, rongsok = subur atawa sunda). Aya di dusun Demunglandung Desa Papayan Kecamatan Jatiwaras, ± 19 km ti puseur kota Tasikmalaya, kordinat S.07º 27. 869’, E 108º  12. 376’.

Eyang Dalem Bagus Nayadimantri nyaéta salah sahiji ulama ti Banten nu diianggap miboga jasa salila hirupna dina ngasumebarkeun ajaran Islam. Anjeunna datang ti Banten jeung murid-muridna dina taun 1700 an. Dina wanci harita Banten keur aya peperangan antara rakyat Banten jeung Walanda pikeun ngabebaskeun tina panjajaan.

Anjeunna indit ninggalkeun Banten kalayan miboga maksud pikeun néangan tempat pikeun padumukan nu anyar, salah sahii muridna nyaéta Sumapatra, Sumanegara jeung Siti Saroh siji-hijina awéwé nu dibawa dina éta rombongan.

Anjeunna yakin yén wilayah nu rék dijadikeun tempat sumebarna Islam téh acan mikawanoh agama Islam,dina waktu harita masarakat dditu agamana Hindu, dirojong ku sababaraha urang masarakat pribumi di ditu, nu di antarana nyaéta Embah Naya, Eyang Atna, Embah Rangga jeung Uing Enok. Dalem Bagus Nayadimantri munggaran ngajarkeun agama Islam ka warga disabudeureun Bumi Rongsok.

Bukti pernah aya kahirupan di Situs Bumi Rongsok 
1. Pakuburan
 Lega pakuburan 33m2 x 32,5m2 = 1.072,50m2
 Lega sakabéhna 25.500m2
 Lega kolam 500m2
 Lega makam Cipetir 900m2
 Jumlah makam nu aya 45 makam
2. Batu/menhir, antarana:
 1 batu/menhir deukeut makam Dalem Bagus, cenah baheulana miboga pungsi pikeun nandéan cai
 1 batu panjang nu baheula dipaké pikeun tempat ibadah.
3. Sababaraha jenis pusaka, di antarana tombak, pedang, keris, péso, bedog, bokor jeung cingcin, sakitar taun 1928 aya musibah kahuruan di puseur desa (kiwari desa kolot) ngabalukarkeun sakabéh barang pusakaéta ngilu kaduruk.

Bumi Rongsok salian mangrupa hiji situs ogé mangrupa suaka alam jeung marga satwa, ku sabab ditempat éta salian ti aya titinggal sajarah mangrupa situs, aya ogé titinggal suaka alam kayaning tatangkalan nu gedé jeung umurna geus ratusan taun, sarta sasatoan kayaning monyet, lutung jeung kalong.

Rujukan 

Situs sajarah
Situs arkéologi
Sajarah Islam
Hayam Katé; bantam chicken, nyaéta hayam nu pangawakanna leutik. Malahan spésies serama mah, cenah kasebut hayam pangleutikna.

Sanajan ieu hayam leutik dedeg pangadegna lain ngandung harti hayam murah, malahan bisa leuwih mahal hargana tinimbang hayam biasa nu pangawakana leuwih gedé. ku lantaran hayam katé mah nu diarah lain dagingna tapi mibanda sababaraha kaleuwihan nu teudipibanda ku hayam biasa kayaning, bulu nu éndah, kongkorongokna hadé, jawér amucuy, pangawakana pédékrék, sarta paripolahna pikalucueun. Hayam katé loba nu ngahaja ngingu pikeun papaés diburuan, atawa ngahaja dikandangan sangkan teu ngencar. Ku numikaresepna, hayam katé nu hadé téh cenah kudu mibanda katangtuan kayaning : awakna henteu beurat teuing (hampang), beuheungna ngawangun hurup S, huluna dangah tur semu kabatek ka tukang, jang-jangna heuras ngangsar ka handap, buntutna panjang kalayan bentik kaluhur.

Sajarah 
Hayam katé mimiti dipiwanoh dina taun 1700 ku para sudagar ti nagara Éropa, tempatna di keresidenan Banten kiwari geus jadi Propinsi Banten. Maranéhna nyebut ieu hayam téh Bantam chicken, atawa hayam Banten.
Ieu hayam pangawakanna pedékrék pendék béda jeung hayam nu lian, ku alatan kitu hayam katé mah dipiara pikeun papaés lain diarah dagingna.
Dalah ti kitu ari asal muasalna mah tacan puguh katohyan, ngan baé dina dedeg pangadegna mah sarimbag jeung hayam katé nu aya di nagara Jepang tayalian jawérna gedé, sukuna pondok, sarta pamatukna semu bodas.

Spesiés hayam katé 
Sababaraha spesiés hayam katé nu kapanggih hirup dinagara urang:
 Hayam katé lokal
 Hayam katé batindo
 Hayam katé bangkok
 Hayam katé emas
 Hayam katé kaki pedang
 Hayam katé chochin
 Hayam katé batik kanada
 Hayam katé sutra
 Hayam katé serama

Dicutat tina

Baca ogé 
 

Sato ingon
Phasianidae
Aves
Gunung Batu nyaéta salasahiji tempat wisata nu aya di Lembang, Kabupaten Bandung Barat. Wisata Gunung Batu ku masarakat sok disebut ogé Patahan Lembang, lantaran gunung nu miboga relief lava ieu jadi bukti ayana Patahan Lémbang.

Lokasi 

Sanajan jarakna kawilang jauh ti Kota Bandung, di ieu lokasi para wisatawan bisa ningali kaendahan Bandung tina 1.228 mdpl. Saluyu jeung ngaran tempat wisatana, Gunung Batu mangrupa dingding alam tina batu-batu gedé. Perenahna aya di Desa Pasirwangi, Kecamatan Lembang, Kabupaten Bandung Barat. Gunung Batu dilingkung ku gunung-gunung nu ngalingkung Bandung, di antarana; Gunung Tangkuban Parahu, Gunung Burangrang, Gunung Putri, Gunung Palasari jeung Gunung Manglayang.

Sajarah 

Kasang tukang kawentukna Gunung Batu jadi padungdengan di salasaiji topik bahasan ku komunitas Lembang Heritage jeung Heritage Lover. Disalusur tina proses kawentukna, Gunung Batu mangrupa hasil tina letusan Gunung Sunda nu nyababkeun kosongna kantung magma di sabudeureun Lembang. Hal éta nu nyababkeun lempengan bumi kabagi jadi dua bagian. Bagian kaler turun jadi dataran rendah, sedengkeun bagian kidulna kaangkat, nu ayeuna jadi Gunung Batu.

Fasilitas 
Unggal wisatawan nu ngajugjug Gunung Batu, sok dibarengan ku pemandu pikeun ngajelaskeun proses ayana Gunung Batu, Patahan Lembang, ogé dijentrekeun ngeunaan cekungan Bandung jeung Gunung Sunda. Udaganna nyaéta sangkan masarakat hususna wisatawan nu datang maham kana bahaya Patahan Lembang nu bisa nyababkeun gempa bumi.  Sanajan kitu, Gunung Batu sok dijadikeun tempat wisata edukatif pikeun siswa atawa mahasiswa. Salian ti eta, Gunung Batu ogé sok dijadikeun tempat kemping atawa rekreasi lianna.

Rujukan 

Proses
Dingding Alam
De' Ranch Lembang  nyaéta salasahiji tempat wisata ala cowboy Amerika anu aya di Lembang. De Ranch Lembang nyipta konsep wisata anu unik. unggal wisatawan bisa ngagunakeun kuda pikeun jalan-jalanna. Lian ti éta unggal wisatawan bisa nyewa rupa-rupa kalengkepan cowboy, kayaning baju cowboy, sapatu cowboy, jrrd. Tempat-tempat anu aya di De'Ranch di antarana peternnakan sapi, peternakan kuda, perkebunan, padang rumput, jrrd.

Lokasi  
Lokasi De'Ranch Lembang perenahna aya di Jln. Maribaya no. 17 Lembang, Bandung.

Rujukan 

Tempat Wisata
The Lodge Maribaya Bandung nyaéta salah sahiji tempat wisata di . Di ieu tempat bisa ngalakonan sawatara kagiatan kayaning camping, trekking, ngurilingan aréa  pines anu endah, acara  jeung team building, atawa ngan sakur .

Lokasi 
Lokasi The Lodge Maribaya tempatna aya di Jalan Maribaya No.149/252, Kp Babakan, Gentong, Cibodas, Lembang. Jalan anu rek ka The Lodge Maribaya saarah jeung tempat wisata kayaning The Ranch, Kebun Bunga Begonia, Maribaya Resort jeung Taman Hutan Raya Juanda.

Jam Buka 
The Lodge Maribaya buka unggal poé ti jam 09.00 – 17.00.

Angkutan Umum

Rujukan 

Tempat Wisata
Manuk Onta (Struthio camelus) mangrupa jenis manuk nu pangbadagna nu masih hirup nepi ka kiwari. Ieu manuk kaasup kana keluarga nu sarua jeung manuk kasuari, rhéa, emu, jeung kiwi. Lantaran awakna badag, manuk onta teu bisa ngapung siga manuk sejénna. Manuk onta jangkungna bisa nepika 2.5 meter. Beuratna bisa nepika 140 kg. Ciri hasna nyaéta beuheungna nu panjang pikeun nempo posisi musuh aya di mana. Dingaranan manuk onta lantaran beuheungna nu panjang siga onta.

Habitat 
Manuk onta lain manuk asli Indonesia, tapi manuk nu asalna ti Afrika. Sacara husus, aya di belah wetan atawa kidul Afrika. Tapi sok aya ogé di sagara Sahara. Manuk onta resep hirup di tegal nu garing, sagara, jeung havana. Epidermis, awakna, jeung karakteristikna ngamungkinkeun manuk onta hirup di habitat nu ékstrim. Lamun di ekosistem tropis nu leuweungna loba ku tatangkalan, manuk onta moal bisa hirup lila lantaran teu bisa ngapung jeung teu boga ruang bebas pikeun lumpat nalika aya bahaya.

Perilaku 
Manuk onta kaasup jenis sato sosial. Manéhna bisa babarengan nyimpen endog di tempat nu sarua. Tapi bisa ogé ngabedakeun endog nu mana nu rék dihasilkeun. Tempat keur endogna ukuranna kurang leuwih 3 meter.

Endog manuk onta nyaéta nu pangbadagna di antara manuk nu sején. Ukuran diameterna bisa nepi ka 12–18 cm, lamun panjangna kurang leuwih 46 cm. Cangkang endogna lumayan teuas. Endogna bakal megar sanggeus 45 poé direkem.

Nalika kaayaan bahaya atawa kaancam, manuk onta bakal gogoleran di taneuh atawa lumpat kabur. Manuk onta bisa lumpat nepi ka gancangna 70 km/jam. Dina sakali ngaléngkah bisa nepika 5 meter. Lamun kaayaana geus kaserang, manuk onta bakal najong maké sukuna nu kuat. Saking kuatna, bisa nepi ka nyieun jalma atawa sato predator siga singa maot.

Kadaharan 
Manuk onta kaasup kana sato omnivora nyaéta sato nu sagala dihakan boh éta tutuwuhan atawa daging. Manéhna butuh kadaharan nu miboga kandungan gizi jeung vitamin nu loba. Jenis kadaharan mantuan pikeun ngaoptimalkeun produksina jeung kaséhatannana. Umumna mah sok ngadahar dadaunan,akar-akaran,siki-sikian,sato gegemetan, kadal nepi ka sato leutik nu aya di sakurilingna.

Mangpaaat 
Manuk onta miboga sababaraha mangpaat boh éta tanagana,endogna, jeung bagéan tina awakna siga kulit,bulu, jeung dagingna. Tanagana biasana sok dipaké pikeun transportasi atawa balap. Hususna daerah Afrika Utara jeung Arab. Kulitna biasana sok dipaké pikeun bahan nyieun kantong. Buluna mah dipaké pikeun industri pembersih. Endog jeung dagingna biasana sok dikonsumsi manusa. Daging onta rasana mirip pisan jeung daging sapi umumna, ngan kaleuwihanna kadar lemak jeung kolesterol nu saeutik, sarta kadar kalsium, protein, jeung zat beusi nu loba. Dagigna miboga sababaraha mangpaat kaséhatan pikeun awak di antarana jang kekebalan,stamina, nyegah panyakit saraf jeung otak.

Rujukan 

Sato omnivora
Manuk
Situs Suka manah nyaéta salah sahiji situs nu patali jeung K.H. Zaenal Mustafa nu pernahna Kampung Bageur Desa Cimerah Kacamatan Singaparna. Ieu situs téh mangrupa simbol ngalawanna masarakat Tasikmalaya kana penjajahan Jepang dina mangsa nu geus kalarung.

Rujukan 

Tempat wisata
Nikah numutkeun saréat agama Islam nyaéta ngahijikeun atawa ngumpulkeun. Bisa ogé nikah dihartikeun kana akad atawa ijab kabul nu ngalantarankan ayana hiji hubungan nu halal antara hiji lalaki jeung hiji awéwé dina ngambah sagara rumah tangga.

Dina Kur'an aya kecap zawaj nu dalit jeung term pertikahan.  Zawaj hartina papasangan nu dumasar kana pidawuh Allah Swt. yén geus nyiptakeun manusa pikeun papasangan ku cara nikah nu halal jeung ngaharamkeun jina.

Rukun nikah 
Rukun nikah dina agama Islam aya 5.
 Calon pangantén awéwé
 Calon pangantén lalaki
 Wali ti pihak awéwé
 Ijab kabul
 Dua urang saksi kalawan euweuh paksaan.
Lamun aya salah sahiji rukun éta henteu cumpon maka pertikahan henteu sah.

Rujukan 

Kaislaman
Jeruk Nipis nyaéta salah sahiji jenis buah nu masih asup kana kulawarga buah jeruk. Ngaran sejenna nyaéta lime, citrus, atawa jeruk haseum. Jeruk nipis bentukna buleud, diameterna 3-6 sentimeter, warnana hejo, kulitna semu paréot. Jeruk nipis babari pisan kapanggih di sabudeureun urang, sab jeruk nipis bisa hirup subur di daerah tropis.

Ciri-ciri fisik 
 Bentuk daunna buleud sedeng tungtung daunna tumpul.
 Rasa buahna haseum,jeung semu pait.
 Panjang tangkalna kira-kira 5 meter,warnana hejo kolot semu kakonengan.
 Kembang Jeruk nipis biasana sok mucuk di lebah juru daunna. Warnana bodas kakonengan tur seungit.

Kandungan nu aya dina Jeruk Nipis 
 Linalool
 Limonene jeung flavonoid
 Synephrine
 Asam Sitrat
 Kalsium
 Fosfor
 vitamin C

Manfaat Jeruk Nipis 
Jeruk nipis gedé pisan mangpaatna pikeun kasehatan. di antarana ubar jang ngalancarkeun pencernaan, batuk, diet, kekebalan imun, amandel. ambeien, ginjal, panyakit koneng, jeung  réa deui sajabana.

Ngaran-ngaran Lian Jeruk Nipis 
 Latin : Citrus Aurantifolia, swingle.
 Indonesia : Jeruk Nipis, Jeruk Mipis, Jeruk Pecel, Jeruk Sambel, Jeruk Haseum.
 Melayu : Limau Mipis, Limau Asam.
 Thailand : Manao.
 Filiphine : Dayap.

Rujukan 

Tutuwuhan
Jeruk purut nyaéta jenis jeruk nu kaasup kana keluarga Rutaceae, umumna mah buah jeung daunna sok dipaké pikeun obat tradisional. Salian ti éta, daunna bisa dipaké keur masak. Kulitna sok dipaké pikeun ubar bisul, barusuh, radang kulit, radang payudara, kulit sisitan, jeung kulit ngelupas.

Rujukan
Toba TV nyaétan stasion lokal di Indonésia

Television
Medan
Stasion televisi di Indonésia
CTV Banten
Berita TV nyaétan stasion lokal di Indonésia

Stasion televisi di Indonésia
Herbarium nyaéta matérial tutuwuhan anu disimpen tur diawétkeun.  Herbarium ge bisa disebut tempat pikeun nyimpen material tutuwuhan. Herbarium asal kecapna tina "hortus jeung botanicus" anu hartina kebon botani.  Herbarium mimiti diwanohkeun tur digunakeun ku Turnefor taun 1700. Dina mangsa harita, Turnefor nyieun herbarium téh tina tutuwuhan ubar anu digaringkeun pikeun koleksi. Dina taun 1490 nepika 1550, herbarium ngalaman kamekaran, nyaéta ku Luca Ghini, profesor botani ti universitas Bologna nu nyieun herbarium téh ngagaringkeun tutuwuhan ku cara ngadempetkeun materialna dina buku. Herbarium téh aya dua rupa, nyaéta herbarium baseuh jeung herbarium garing.  Herbarium baseuh nyaéta spesiesmen tutuwuhan anu geus diawetkeun, kucara disimpen dina larutan anu dijieun tina komponen zat anu miboga rupa-rupa komposisi. Sedengkeun herbarium garing nyaéta ngawetkeun material tutuwuhan ku cara digaringkeun, tapi ciri morfologina tetep bisa dipaluruh jeung dijadikeun babandingan dina determinasi saterusna.

Mangpaat Herbarium 
Herbarium tangtuna waé mibanda sababaraha mangpaat, diantarana:
 Pikeun alat pameta dina widang atikan
 Pikeun media panalungtikan
 Minangka pakakas pikeun ngaidentifikasi
 Minangka koleksi nagara anu bisa diwanohkeun nagara sejen
 Minangka bukti kaanekaragaman tutuwuhan.

Rujukan
Situs Joglo jeung Guha Saronggé nyaéta salah sahiji tempat ziarah nu ayana di Desa Bantarkalong Kecamatan Cipatujah nu jarakna 60 KM ti puseur kota Tasikmalaya, lega na kira-kira 1 Ha. Syeikh Zaenudin nyaéta salah sahiji murid Syeikh Abdul Muchyi Pamijahan nu ngasumebarkeun agama Islam di wewengkon Jawa Kulon bagéan Kidul.

Guha Saronggé, Lingkungan sarta Karakteristikna 
Guha Saronggé numutkeun Aja (kuncén) mingkin geus aya ti barang alam dunya diciptakeun ku Allah SWT. Pikeun nepi ka ieu guha téh ti jalan raya bisa leumpang ngaliwatan jalan leutik naék ka Makam Syeikh Zaenuddin kurang leuwih 100 meter atawa bisa ogé maké motor atawa mobil ngaliwatan jalan nu nanjak jeung mudun. Diluhureun guha Saronggé jadi kebon nu dipimilik ku masarakat sabudeureunna, sabagéan deui boga pamaréntah desa kalawan sabudureunna kebon jeung sawah. Pikeun nu rék asup ka guha, kudu nuturkeun aturan nu geus ditangtukeun sarta kudu boga wudhu, saacan abus, salah sahiji anggota rombongan kudu Adzan di hareupeun lawang guha jeung macakeun susuratan Qur'an nu geus ditangtukeun.

Guha Saronggé miboga karakteristik nu ahéng nyaéta:

Ngarabn Guha                 : Sarongge/ Guha Sunan Rahmat

Kordinat           : 108º 04’ 52.7” BT 07º 39’ 29.4” LS

Jangkungna               : 228 meter DPL

Kampung/Dusun             : Cirangkong/Sarongge

Desa/Kecamatan           : Bantarkalong/Cipatujah

Kabupaten/Provinsi       : Tasikmalaya/Jawa Kulon

Laut/Gunung nu deukeut : Hindia/Pasir Langit

Wangun biwir guha        : Segiopat (amorf)

Ukuran biwir guha         : 1,8 x 0,8 meter

Panjang lorong guha       : 112 meter(lorong utama)

Lebar lorong guha         : 08 - 34 meter

Perahna biwir guha/lorong : Tebing/horizontal

Kapasitas         : 10 – 100 urang

Derajat kesulitan         : Babari

Kapamilikan tanah        : Tanah Desa

Kuncén kiwari   : Dedi Abdullah, Drs.

Pamangpaatan guha kiwari: pikeun kagiatan wisata ziarah.

Tempat lainna di jero guha, nu dipercaya masyarakat mangrupa tempat nu miboga sajarah, diantarana: 
 Batu Harum. Batu sagedé batu asahaan napel dina di tembok guha. Lamun diambeu deukeut irung, kaaambeu seungitna.
 Paimbaran. Mimbar tempat kutba kaasup lapangan nu rata sarta lega pikeun 100-200 urang. Kiwari mineng dipaké ku saurang atawa rombongan pikeun ibadah.
 Kubah Masigit. Kubah ieu mangrupa liang di luhur lalangit guha, nu diameter handapna kurang leuwih sameter.

Rujukan 

Situs Budaya
Situs arkéologi
Sajarah Islam
Daun Saga nyaéta daun anu asalna tina tangkal saga. Mibanda ngaran latin Abrus pecatoruis. Daun saga miboga ngaran anu rupa-rupa, di antarana upama di Jawa disebut daun saga telik, di Sunda daun saga areuy, di Gorontalo daun walipopo, jeung di Bali disebut piling-piling. Tumuwuhna di dataran anu handap nepi ka 1000 méter di luhur permukaan laut. Sedeng ciri morfologis tangkal sagana hampir sarua jeung tangkal peuteuy, lamtoro, jeung asem. Tangkal saga sumebar di Asia kaasup Indonesia, tumuwuh di leuweung, taman nasional, taman kota, buruan imah, atawa sisi jalan. Daun saga mangrupa bagéan anu dimangpaatkeun keur ubar. Sababaraha panyakit siga sariawan nepi ka panyakit di jero awak bisa diubaran ku ieu daun.

Ciri-Ciri Daun Saga 
Daun saga mibanda ciri-ciri di antarana :
 Daunna majemuk
 Bentukna buleud endog
 Ukuranna laleutik
 Siripna ganjil
 Rasana semu amis.

Klasifikasi Daun Saga 
Klasifikasi daun saga nyaéta :
 Kingdom : Plantae
 Divisi: Magnoliophyta
 Kelas: Magnoliopsida
 Ordo: Fabales
 Famili: Fabacéae
 Genus: Abrus
 Spesies: Abrus precatorius L.

Kandungan Daun Saga 
Daun saga miboga sababaraha kandungan, di antarana :
 Protein
 Kalsium
 Oksolat
 Kalsium glislirizin
 Kalsium flisrizinat
 Kalsium polygalacturomic
 Kalsium pentosan,
 Vitamin A, B1, B6, jeung C.
 Antioksidan
 Saponin
 Flavonoid
 Polifenol
 Tamin
 Alkaloid.

Hasiat Daun Saga 
Daun saga sanajan bentukna laleutik tapi mibanda mangpaat anu kacida gedéna, di antarana :
 Ubar amandel ; Carana godog daun saga anu ditambahan ku gula atawa kayu manis, ku cai opat gelas nepi ka jadi satengah gelas. Antepkeun sina tiis tuluy saring. Inum dua kali dina sapoéna.
 Ubar sariawan ; Carana poékeun daun saga sangkan layu, kumbah sing beresih. Gayem daun saga ngan ulah diteleg, tuluy kekemu.
 Ubar panas dalam ; Carana godog lima belas lambar daun saga, ku opat gelas nepi ka jadi satengah gelas caina. Antepkeun ka jadi tiis tuluy disaring arah caina wungkul. Diinumkeun dua kali sapoé.
 Ubar batuk ; Carana daun saga nu ditambah gula beureum atawa kayu manis digodog ku dua gelas nepi ka jadi satengah gelas caina. Antepkeun sina tiis tuluy disaring. Diinumkeun dua kali sapoé.
 Ubar Bronkhitis : Carana lima belas lambar daun saga digodog, dua gelas nepi ka jadi sagelas caina. Antepkeun sina tiis tuluy saring. Diinumkeun sakali sapoé.
 Ubar radang panon ; Ibun hasil ngagodog daun saga diwadahan tuluy dikeclakeun kana mata.
 Nguatkeun daya tahan awak.
 Antihipertensi.
 Antioksidan.
 Ubar pikeun reumatik jeung analgetik. Tina panalungtikan nétélakeun yén hasil ékstrak étanolik tina daun saga nyaéta aya anu dosis 50, 100, jeung 200 mg atawa 33 %, 35,63%, jeung 36,7 %. Ékstrakna téh bisa dijieun ubar analgetik anu anyar jeung herbal.
Lian ti éta, daun saga teu saukur mangpaat pikeun manusa, tapi sasatoan ogé bisa ngala mangpaatna. Salasahijina nyaéta keur ubar manuk anu bindeng atawa sora manukna sangkan alus. Manuk-manuk anu sok diubaran ku daun saga di antarana manuk murai, kacer, pleci, jeung kenari.

Rujukan 

Tutuwuhan
Susanne Ann Blakeslee (1956) nyaéta aktor United States.

Aktor
Taman Bégonia nyaéta taman kembang nu aya di Lembang, Bandung Barat. Diajegkeunna tamann ieu miboga tujuan pikeun makaya khasanah Florikultural di Indonesia. Ditaman ieu loba rupa-rupa kembang, nu di antarana kembang Celosia, Melampodium, kembang Geranium, kembang Salvia , jsb.

Taman ieu diaranan Bégonia alatan ditaman ieu loba pisan kembang Ballinea, salah sahiji kembang nu jadi primadona. Balinéa nyaéta jenis kembang Begonia Bali nu miboga wangun sarta warna nu rupa-rupa. Kembang ieu bisa tumuwuh didataran luhur jeung dataran handap. Kembang ieu ogé bisa tumuwuh teu gumantung kana usum. Tuwuhan kembang ieu ogé bisa tumuwuh di mana waé, kayaning di kebon, pakarangan imah, jalan, jsb, sarta teu hésé ngurusna.

Ditaman ieu ogé disadiakeun fasillitas pikeun metik bubuahan sarta sayuran di kebon nu geus disadiakeun. Sayuran jeung bubuahan nu geus dipetik bisa tuluy didahar atawa diasakan harita kénéh ditempat nu geus disadiakeun. Sababaraha sayuran nu dipelak dikbon ieu nyaéta cabé, jagong, tomat, céri, térong, jsb. Salian ti éta disadiakeun ogé tempat pikeun outbond saperti puzzle treasure, secret passsage, pinata sarta farm trekking.

Alamat Taman Bégonia Lembang 
Taman Begonia Lembang aya di Jalan Maribaya No. 120 A Lembang, Bandung Barat. Nomer telepon (022) 2788527 / 08122200202 atawa email: info@kebunbegonia.com.

Jam Buka Taman Bégonia Lembang 
Taman kembang ieu buka unggal poé ti jam 08.00 nepi ka jam 17.00 WIB. Harga tiket asup ka Taman Begonia Lembang Bandung Rp 10.000,00 / urang.

Aya katangtuan husus pikeun nu mawa kamera professional saperti DSLR aya biaya tambahan Rp 50.000,00. Salian ti éta, dijual ogé rupa-rupa kembang khas Balinéa nu hargana ti Rp 20.000,00 kaluhur.

Rujukan 

Tempat pelesir
Tempat pelesir di Bandung
Taman
Guha Sunyaragi nyaéta tempat pélésir nu aya di Kelurahan Sunyaragi-Kesambi Kota Cirebon. Ayana Guha Sunyaragi ieu cuma sabarahaéun meter ti na jalan By Pass Brigjen Darsono. Lega na situs peninggalan ieu téh kirang lebih na cuma 1,5 ha. Kapungkur pas tahun 1852 M Guha Sunyaragi ngalaman parobahan nyaéta pas zaman na Pamarintahan Sultan Syamsudin IV, parantos dirusak ku Belanda pas tahun 1787 M nyaéta kéur zaman pamarintahan Sultan Matangaji Tajul Arifin nu sifatna kooperatif ka pamarintahan Belanda. .di ditu téh aya gedung anu ngarupa siga candi anu disebut taman Guha Sunyaragi.

Sejarah Ngadégna Guha Sunyaragi 

Asal - usul namina Sunyaragi téh nyaéta tina dua kecap Sunya saréng Ragi, sunya anu artina sepi ai ragi artina raga atawi awak. Sejarah ngadégna Tamansari Guha Sunyaragi gaduh dua versi, nu kahiji nyaéta menurut carita na para bangsawan Cirebon atanapi keturunan keraton anu ditepikéun secara turun-temurun. Versi éta téh parantos  dikenal sebagai Carub Kanda. Versi kedua ngarupakéun versi Caruban Nagari nyaéta berdasarkan buku Purwaka Caruban Nagari nu ditulis panangan ku Pangeran Kararangen (Pangeran Arya Carbon) pas tahun 1720. Versi Iéu nu dijantén kéun sebagai acuan kanggeu pemandu wisata Guha Sunyaragi. Berdasarkan versi éta Guha Sunyaragi diadéugkéun ku Pangeran Kararangen anu merupakéun cicit ti na Sunan Gunung Jati pada tahun 1703.

Di guha sunyaragi téh aya patung anu ngarupa siga awéwé atanapi nu biasa disebut patung parawan sunti anu cénahmah téu kenging dicekel ku awéwé anu masih parawan da upami nyékél éta patung céunah mah bakalan perawan salawasna, nyaéta mitos anu masih dipercaya ku Masarakat Cirebon teras tujuanna diajéugkéun Guha Sunyaragi téh nyaéta kanggé tempat réuréuh sareng tetapa na para sultan keraton kacirebonan. Di tempat pélésir taman sari Guha Sunyaragi téh téu cuma mitos aya na patung parawan sunti, Aya Guha kelanggengan upami aya nu lebet ka Guha Kelanggengan bakal kenging jodoh upami aya nu entos gaduh pasangan di percayakeun hubunganna bakalan langgeng. Sanajan parantos ngalami pamugaran téu kirang ti dalapan puluh opat persen Taman Sari Guha Sunyaragi anu didamel tina wangunan bahéula masih asli tina kadaan téu utuh, sésana cuma opat belas persen anu parantos di renovasi sareng diganti bahan - bahan material na éta téh parantos aya perobahan tina pemerintah di masa orde baru. peningglan - peninggalan - peninggalan Taman Sari Guha Sunyaragi mangrupa patung atanapi

Wangunan - wangunan di Guha Sunyaragi 
 Guha Peteng anu dibangun ditingkatkéun sareng disebut ogé selaku Guha Induk ngarupakéun wangunan nu terpenting.
 Guha Pengawal
 Guha Padang Ati
 Guha Kelanggengan
 Guha Lawa
 Guha Dapur
 Guha Langse
 Komplek Guha Arya Jumut
 Mande Kemasan (Wangunna entos burak)
 Mande Beling (Wangun na ngarupakéun jonggol)
 Gedung Jinem
 Gedung Panembahan
 Balai Kambang diluhr nateh aya wangunan nu kontruksi suluh jati jeung wangunan nu paling ageng. 
Salain wangunan nu di handap aya taman anu ngasuaikéun ngaran - ngaranna.
 Taman Bujenggi Obahing Bumi
 Taman Putri Bucu jéung Taman Perawan Sunti
 Taman Kaputren

Rujukan 

Tempat pelesir
Situs Budaya
Situs Peninggalan
Anatoliy Solovianenko () nyaéta saurang panyanyi opera.

Biografi
Kasehatan Reproduksi, nyaéta hiji kaayaan fisik jeung mental urang anu sampurna kalawan kaasup kahirupan sosialna, lain ngan saukur bebas tina panyakit atawa ceda tina sakabeh hal anu aya patalina jeung sistim reproduksi, gunana jeung prosesna.. Kitu deui saperti ceuk WHO yen Kasehatan Reproduksi téh nyaéta kaayaan pisik jeung mental nu sagemblengna, lain ngan ukur bebas tina panyakit atawa cacat tina sagalahal anu aya hubunganana jeung sistim reproduksi, gunana sarta prosesna.

Reproduksi Wanita 
Wanoja mibanda karakter pisik anu mandiri, nu teu sarua jeung karakter pisik lalaki, lantaran tugas wanoja dina kahirupan reproduksi nyekel pancen nu kacida pentingna. Organ - organ Reproduksi Wanita :

1. Ovarium 
Ovarium, nyaéta indung telur atawa ovum, ayana di beulah katuhu jeung kénca rohang panggul, sisi katuhu jeung kéncaeun bagean luhur rahim. Ovarium boga pancen pikeun ngahasilkeun hormon seks wanoja, anu disebut estrogen jeung progesteron sarta ovum anu biasa disebut sel telur.

Reproduksi Wanita di Usia Remaja

Reproduksi Wanita di Usia Produktif

Reproduksi Wanita di Usia Non-Produktif ( Menopause )

Rujukan 
.

Kasehatan
OBAT HERBAL nyaéta, obat nu dijieun tina bahan baku nu mangrupa tutuwuhan, nu ngabogaan hasiat atawa mangpaat pikeun kasehatan.

Rujukan 

 
Botani
obat alternatip
Situs Walahir nyaéta salah sahiji situs budaya anu aya di Kacamatan Sariwangi, anu dipercaya salaku puseur kabataraan Galunggung anu aya di kacamatan Leuwisari Desa Linggawangi (Rumantak) jeung Pasir Geger Hanjuang, sawaréh aktipitasna dilaksanakeun di Kacamatan Sariwangi nyaéta di batu ampar anu lokasina di pasir suku gunung Galunggung jeung désa Sukamulih Kacamatan Sariwangi nyaéta Walahir. Di lokasi éta aya sababaraha titinggal di antarana makam para luluhur Galunggung periodisasi Islam jeung batu ampar. Nurutkeun masarakat, éta batu ampar téh mangrupa tempat upacara ritual jaman karajaan Galunggung, sedengkeun situs Walahir lokasina culup deukeut jeung situs Geger Hanjuang jeung situs Linggawangi, ieu hal méré kayakinan yén aktipitas kaagamaan dilakukeun di dua lokasi kasebut.

Sababaraha makam anu sering di datangan ku nu jarah nyaéta:

 Éyang Latifah (ahli qieo'ah)
 Éyang H. Sembah Dalem Wirakusumah, Eyang Gorah, Eyang Mutholib
 Éyang Kenong, Eyang Rajawisuta, Eyang  Wirakusumah
 Éyang Panjisena, Eyang Panjiseta, Eyang Tubagus Lanjar
 Éyang Dayang Sumedang, Eyang Sumedang, Eyang Dalem Cigeuleum, Eyang  DaleumTegal Munding,Ciung Wanara
 Éyang Dalem Peundeuy, Eyang Dalem Gagak,Ambu Sumaerah Wirakusumah,Indung Ciut/Pajaji Sakti, Eyang Wira Buana, Eyang Ali, Eyang H. Tubagus Urif dan Kiayi  Ahmad
 Éyang  Sembah Dalem Wiradadaha

Rujukan
Taman bunga nusantara mangrupa taman display munggaran di Indonesia nu miboga ratusan varietas sagala rupa jenis kembang nu di koleksi ti dalam negri dan mancanegara.

Rujukan
Ciletuh Palabuhan Ratu Geopark nyaéta salahsahiji konsep menejemen pengelolaan kawasan rupa-rupa aneka ragam geologi,hayati, jeung budaya, ngaliwatan prinsip konservasi,edukasi, jeung pembangunan di 8 kacamatan di Sukabumi,Jawa Barat. Dina taun 2015, UNESCO geus netepkeun geopark Ciletuh jadi geopark nasional. Pamaréntah Jawa Barat

Rujukan
Jariji (;) nyaéta ramo kaopat dina leungeun manusa, diitung ti jempol (ramo kahiji) atawa "proksimal", atawa ramo kadua diitung ti cingir atawa "ulnar"; nyelap di antara jajangkung jeung cingir. Dina basa Latin disebut "digitus medicinalis" ("ramo pangubaran"), "digitus annularis" ("ramo cingcin"), "digitus quartus" ("jari kaopat"), atawa "digitus IV" sakumaha dipaké dina anatomi. Aya nu ngarujuk minangka "ramo katiga" mun teu jempol teu diitung jeung nyebut curuk téh minangka "ramo kahiji".

Étimologi 

Ceuk László A. Magyar, ngaran-ngaran "jariji" dina rupa-rupa basa téh ngagambarkeun ageman kuna yén éta ramo téh miwatek "magikal" atawa mibanda pangaruh goib. Lantaran dingaranan nu patali jeung "magic", atawa "cingcin". Malah mah disebut ogé "taya ngaranan" kayaning dina basa Tionghoa: 无名指, "ramo taya ngaranan"),, baha Sanskreta ""Anamika" atawa basa Finlandia "Nimetön" nu hartina "nu taya ngaranan").

Cingcin kawin 
Saméméh élmu kadokteran manggihan fungsi sistim parédaran darah, jalma percaya yéh hiji véna nepungkeun jariji di leungeun kénca kana jantung. Ku lantaran ieu hubungan leungeun-jantung, éta véna dibéré ngaran déskriptif véna amoris, kecap Latin pikeun "véna cinta". Dumasar ieu ngaran, para "ahli" dina étikét pakawinan di zaman kuna nu sarua nuliskeun yén geus sakuduna cingcin kawin téh dipasangkeun kana ieu ramo. Ku masangkeun cingcin kana jariji leungeun kénca, tandaning papasangan pangantén téh ngébréhkeun katrésnana.

Rujukan

Tumbu luar 
 Online Ring Sizer
 Archive of a 1998 article in a Flemish newspaper about the place of the wedding ring in the Low Countries 

Anatomi
Ramo
Curuk (, forefinger, pointer finger, atawa trigger finger; basa Latin: digitus secundus, digitus II), nyaéta ramo kadua na leungeun manusa diitung ti jempol. Nyelap di antara jempol (ramo kahiji) jeung jajangkung (ramo katiga). Biasana curuk mah ramo nu pangjalingeur sarta mindeng digunakeun, sanajan ukuranna lain nu pangjangkungna, da leuwih péndék batan jajangkung, jeung di sawatara jalma mah sok aya nu leuwih péndék batan jariji – tempo babandingan ramo.

Nunjuk 
Ari nunjuk ku curuk téh bisa dimaksudkeun pikeun nuduhkeun hiji banda atawa jalma. Nunjuk ka arah hiji jalma ku curuk téh dianggap kasar atawa teu sopan di sawatara budaya mah.

Tempo ogé 
 Babandingan ramo
 Extensor indicis proprius
 Indéks (tipografi)

Rujukan 

Anatomi
Ramo
Smartphone yang kita apakai memerlukan kondisi yang sehat, maka dari itu anda harus merawat nya dengan baik, seperti engkau merawat dirimu sendiri. semua orang juga ingin mempunyai smartphone yang di pakai nya awet tanpa adanya kerusakan dan kendala sedikitpun. tetapi perlu anda ingat lagi semua itu kembali pada yang maha menciptakan seluruh alam, ciptaan tuhan saja bisa rusak apalagi hanya ciptaan manusia biasa. tetapi minimal bisa memperpanjang umur smartphone yang kita pakai. terlebih lagi anda suka mengoprek smartphone yang anda pakai seperti Rooting  salah satunya. ini bisa mengakibatkan umur smartphone yang anda pakaai semakin pendek.
Jajangkung, panengah atawa ramo panengah (, long finger atawa tall finger) nyaéta ramo katilu dina leungeun manusa, nyelap di antara curuk (ramo kadua diitung ti jempol) jeung jariji (ramo kaopat). Luyu jeung ngaranna, ieu ramo téh mangrupa ramo pangjangkungna. Ogé disebut (dina basa Latin) "digitus medius" ("ramo tengah"), "digitus tertius" ("ramo katiga"), atawa "digitus III" dina anatomi.

Di sajumlahing nagara, utamana di Kulon mah, ngacung-ngacung jajangkung téh dianggap mangrupa kalakuan ngahina jeung jorang. Di Britania Raya ieu kalakuan téh sok dibarengan jeung curuk dilempengkeun bareng kalawan rapet. Kalakuan nu ngahina samodél kitu téh dipikawanoh dina basa Inggris minangka "flipping the bird", "flipping someone off", atawa "giving the finger". Sebalikna, mun dilempengkeun bareng jeung curuk tapina dibelekékkeun ngabentuk hurup "V" bisa méré makna wilangan 2 atawa tanda kameunangan ("V" pikeun "victory", kecap basa Inggris nu hartina "meunang").

Jajangkung sok dipaké pikeun finger snapping bareng jeung jempol.

Tempo ogé 
 Jempol
 Curuk

Rujukan 

Anatomi
Ramo
Cingir (; , little finger atawa pinky finger) nyaéta ramo pangsisina (ulnar) jeung biasana mah mangrupa ramo pangleutikna dina leungeun manusa, lawanna nyaéta ramo jempol, ari ramo nu adekna mah nyaéta jariji.

Étimologi 

Dina basa Inggris, kecap pinky mangrupa turunan tina kecap basa Walanda pink, nu hartina nyaéta cingir. Di sawatara wewengkon mah kecap pinky ogé jadi sebutan pikeun budak pangleutikna dina hiji kulawarga indung bapa, mun ceuk urang Sunda mah istilahna téh disebut bungsu.

Otot 
Aya salapan otot nu ngendalikeun ieu ramo: Tilu di sisi hipotalamus, dua fléksor ékstrinsik, dua éksténsor ékstrinsik, jeung dua otot intrinsik lianna.

Signifikansi budaya

Jangji 

Ari barudak Amérika, miboga tradisi "sumpah" atawa "janji" nu dijieun di antara barudak éta ku cara ngaitkeun cingir nu saurang jeung cingir budak séjénna jeung dibarengan ku ngucapkeun jangjina. Sacara tradisional, ieu dianggap ngiket, jeung ari gagasan awalna mah yén jalma nu ngalanggar jangjina kudu motong cingirna. Aya tradisi nu sarua, di antara anggota yakuza Jepang (gangster), hukuman pikeun rupa-rupa palanggaran nyaéta dipotongna ramo cingir (istilahna disebut yubitsume). Ngacung-ngacung cingir ogé bisa diisaratkeun ngahina yén hiji jalma téh mibanda sirit nu leutik.

Cingcin 
Cingcin beusi mangrupa cingcin simbolis nu ilahar dipaké ku lolobana insinyur Kanada. Éta cingcin téh mangrupa simbul kareueus jeung handap asorna para profési téhnik, jeung sok dipaké utamana mah dina ramo cingir. Di Amérika Sarikat cingcin ahli téhnik téh dijieunna tina stainless steel nu dipaké dina cingir ku para pagawé kaasup insinyur Order of the Engineer jeung nu geus nampa Obligation of Engineer.

Di Australi jeung Inggris, cingcin téh tawis nu sacara tradisional dipaké dina cingir leungeun kénca lalaki. Dina sawatara taun kabéhdieunakeun geus teu dipaliré deui aturan pamakéanana téh, makéna téh dina ramo mana baé sakahayangna. Ngan dominanna mah dina ramo cingir.

Rujukan

Tempo ogé 
 Curuk
 Jempol
 Jariji
 Jajangkung
 Ramo

Ramo
Anatomi
Upacara inisiasi atawa upacara daur kahirupan nyaéta runtuyan upacara adat anu aya dina budaya Sunda.  Ieu runtuyan upacara téh dilaksanakeun ti mimiti manusa lahir nepi ka tilar dunya.  Fungsina minangka rasa syukur ka Gusti Nu Maha Suci lantaran masih dipaparin kasalematan tur kabarokahan dina kahirupan.  Lian ti éta ogé minangka harepan sangkan salawasna aya dina panangtayungan-Na.  Rupaning upacara inisiasi di antarana nyaéta upacara dina masa kakandungan, masa kalahiran, masa budak, jatukrami, jeung kematian.

Upacara dina Masa Kakandungan

Upacara opat bulanan 
Upacara opat bulanan dilaksanakeun lantaran nalika jabang bayi umur opat bulan dina kandungan, rohna ditiupkeun ku Gusti Nu Maha Suci.  Jodo, pati, bagja, cilakana mimiti ditangtukeun.  Kalayan harepan dipaparin kabarokahan tur kasalametan.  Biasana diayakeun acara pangajian bada ashar atawa bada maghrib.

Upacara tujuh bulanan/Tingkeban 
upacara anu dilaksanakeun nalika jabang bayi umur tujuh bulan dina kandungan.  Biasana diayakeun pangajian laju macakeun Q.S Yusuf, Q.S Lukman, atawa Q.S Maryam.  Laju disiapkeun ogé pikeun mandi ibu hamilna, anu pangutamana mah rujak kanistrén anu dijieun tina tujuh rupa buah-buahan.  Ibu hamil dimandian ku tujuh urang kulawargana ku cara  sakali séwang ngagunakeun tujuh lambar kaén/lawon batik.  Dimandian ku cai kembang tujuh rupa.

Rujukan
Indung suku atawa jempol suku nyaéta ramo pangbadagna nu dina suku jalma. ari di tétrapoda mah indung suku téh mangrupa ramo pangjerona (médial). Di sawatara jalma mah indung suku téh lain mangrupa ramo pangjangkungna. Ari indung suku diitung minangka digitus I.

Jalma nus sok nyékér atawa sok maké sendal mah indung suku jeung ramo suku kaduana téh biasa anggang, teu cara nu sok maké sapatu, indung suku jeung ramo suku kaduana téh padémpét.

Rasio ramo 

Umumna indung suku jalma téh leuwih panjang batan ramo kadua. Ieu mangrupa ciri titilar dina manusa, nu mana gén dominan nyumebabkeun ramo kadua leuwih panjang ("ramo morton") sedengkeun génotipe homozigot résésif aya kalawan ciri nu leuwih umum: indung suku nu leuwih panjang. Jalma nu kaserang panyakit génétik fibrodisplasia osifikans progresiva hasna mibanda indung suku pondok nu jiga tibalik ka tukang atawa médial.

Dina manuk nu kaserang anisodaktili atawa heterodaktili, ramo sukuna pahareup-hareup atawa malik ka tukang, sahingga ngamumkinkeun ngerewek jeung nyéngclé

Évolusi 
Nalika jempol leungeun sok disebut minangka salah sahiji cap tawisan manusa, ramo leungeun tetep baé dianggap satengah primitif jeung sabenerna mah aya disakumna primata. Di manusa mah, cap ramo nu pangditurunkeunna mah nyaéta indung suku.

Patologi 
Masalah umum patali jeung indung suku nyaéta kabentukna haluks valgus (ngagedéanna sendi indung suku). Dina ndung suku ogé panyakit nu paling mindeng eunteup téh nyaéta kékéongeun  (kuku nu tumuwuh ka jero kulit sisieun kuku) jeung hihileudeun.

Rujukan

Tempo ogé 
 Podiatri
 Kékéongeun

Pranala luar 
 Textbook of Hallux Valgus and Forefoot Surgery , teks lengkap online dalam format PDF

Anatomi
Ramo